Serbska dirigentka Judith Kubicec narodźi so w Budyšinje, studowaše we Weimaru, w Parisu a na Royal Academy of Music w Londonje, mjez druhim pola Sira Colina Davisa a Sira Charlesa Mackarrasa.
Swój powołanski puć nastupi 1999 při statnym dźiwadle w Kasselu. Sćěhowaštej angažementaj jako prěnja kapałnica při statnymaj dźiwadłomaj w Choćebuzu a Schwerinje. Judith Kubicec nawjedowaše hóstne produkcije při Komiskej operje Berlin a Koncertnym dźiwadle Bern a běše hudźbna nawodnica mjez druhim Berlinskich Jězorowych swjedźenskich hrow a Komorneje opery Rheinsberg.
Wot lěta 2013 – 2017 bě dirigentka Filharmonije Baden-Baden. Nimo prawidłowneho koncertowanja z tutym a dalšimi orchestrami w Němskej wjedźechu ju mjezynarodne angažementy do Kolumbiskeje, Japanskeje, Južneje Afriki, Francoskeje, Čěskeje, Pólskeje a Nižozemskeje. K wjerškam aktualneje hrajneje doby liča hóstne dźiwadłowe nowoprodukcije we Regensburgu a Zhorjelcu kaž tež debut pola Residentie Orkestra Den Haag.
szl_Latn szl_Latn szl_Latn